**भारत सरकार**

मानव संसाधन विकास मंत्रालय

स्‍कूल शिक्षा और साक्षरता विभाग

राज्‍य सभा

अतारांकित प्रश्‍न संख्‍या: 2018

उत्‍तर देने की तारीख: 28 जुलाई, 2014

**आदर्श विद्यालय**

**2018. श्री विशम्भर प्रसाद निषादः**

क्या मानव संसाधन विकास मंत्री यह बताने की कृपा करेंगे किः

(क) क्या सरकार केन्द्रीय विद्यालयों की तरह ही 6000 आदर्श (मॉडल) विद्यालय स्थापित करने में सफल रही है यदि हां, तो तत्संबंधी ब्यौरा क्या है;

(ख) क्या उत्तर प्रदेश सहित देश के सभी ब्‍लॉकों में ऐसे मॉडल विद्यालयों ने कार्य करना प्रारंभ कर दिया है, यदि हां, तो तत्संबंधी ब्यौरा क्या है;

(ग) क्या यह सच है कि देश के विभिन्न राज्यों के कई विकास खण्डों में अभी तक मॉडल विद्यालय स्थापित नहीं किए गए हैं; और

(घ) यदि हां, तो सरकार द्वारा देश के सभी ब्‍लॉकों में मॉडल विद्यालय खोलने के लिए क्या प्रयास किये गये हैं?

**उत्‍तर**

**मानव संसाधन विकास मंत्री**

**(श्रीमती स्‍मृति ज़ूबिन इरानी)**

(क) और (ख): मॉडल स्‍कूल योजना में उत्‍कृष्‍टता के बैंचमार्क के रूप में ब्‍लॉक स्‍तर पर प्रति ब्‍लॉक एक स्‍कूल की दर से 6000 मॉडल स्‍कूलों की स्‍थापना करने का विचार है। योजना के कार्यान्‍वयन की दो पद्धतियां हैं, अर्थात् (i) राज्‍य/संघ राज्‍य क्षेत्र सरकारों के माध्‍यम से शैक्षिक दृष्टि से पिछड़े ब्‍लॉकों (ईबीबी) में 3500 स्‍कूलों की स्‍थापना करना और (ii) सार्वजनिक-निजी भागीदारी (पीपीपी) पद्धति के तहत उन ब्‍लॉकों, जो शैक्षिक दृष्टि से पिछड़े नहीं हैं, में शेष 2500 स्‍कूलों की स्‍थापना करना।

भारत सरकार ने योजना के राज्‍य क्षेत्र संघटक के तहत आज की तिथि तक 22 राज्‍यों में 2490 मॉडल स्‍कूल स्‍वीकृत किए हैं। इन स्‍वीकृत स्‍कूलों में से अब तक 12 राज्‍यों में 1256 मॉडल स्‍कूल, जिनमें उत्‍तरप्रदेश के 193 स्‍कूल शामिल हैं ने कार्य करना शुरू कर दिया हैं जिनका विवरण संलग्‍नक पर दिया गया है। योजना की सार्वजनिक-निजी भागीदारी संघटक के तहत अभी तक कोई स्‍कूल नहीं दिया गया है।

(ग) और (घ): शैक्षिक दृष्टि से पिछड़े ब्‍लॉकों में मॉडल स्‍कूल स्‍थापित करना राज्‍यों/संघ राज्‍य क्षेत्र सरकारों से व्‍यवहार्य प्रस्‍ताव प्राप्‍त होने पर निर्भर करता है। स्‍वीकृति के बाद राज्‍यों को प्रोत्‍साहन दिया जाता है तथा इन स्‍कूलों को शीघ्र कार्यात्‍मक बनाने के लिए नियमित निगरानी की जाती है।

\*\*\*\*\*

**संलग्‍नक-।**

**‘आदर्श विद्यालय’ के संबंध में माननीय सांसद श्री विशम्भर प्रसाद निषाद द्वारा दिनांक 28.07.2014 को पूछे जाने वाले राज्‍य सभा अतारांकित प्रश्‍न संख्‍या 2018 के भाग (क) और (ख) के उत्‍तर में उल्लिखित संलग्‍नक**

|  |  |  |
| --- | --- | --- |
| **क्र.सं.** | **राज्‍य** | **कार्य कर रहे विद्यालयों की संख्‍या** |
| 1 | **आंध्र प्रदेश** | 325 |
| 2 | **छत्‍तीसगढ़** | 74 |
| 3 | **गुजरात** | 84 |
| 4 | **हरियाणा** | 36 |
| 5 | **झारखंड** | 89 |
| 6 | **कर्नाटक** | 74 |
| 7 | **मध्‍यप्रदेश** | 201 |
| 8 | **महाराष्‍ट्र** | 43 |
| 9 | **पंजाब** | 21 |
| 10 | **राजस्‍थान** | 72 |
| 11 | **तमिलनाडु** | 44 |
| 12 | **उत्‍तरप्रदेश** | 193 |
|  | कुल |  |

\*\*\*\*\*